CELEX: 32020R1018
Language: fi
Date: 2020-07-13 00:00:00
Title: Komission täytäntöönpanoasetus (EU) 2020/1018, annettu 13 päivänä heinäkuuta 2020, tehoaineen ferripyrofosfaatti hyväksymisestä vähäriskisenä tehoaineena kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 muuttamisesta (ETA:n kannalta merkityksellinen teksti)

14.7.2020   
               
               
                  FI
               
               
                  Euroopan unionin virallinen lehti
               
               
                  L 225/9
               
            
         KOMISSION TÄYTÄNTÖÖNPANOASETUS (EU) 2020/1018,
         annettu 13 päivänä heinäkuuta 2020,
         tehoaineen ferripyrofosfaatti hyväksymisestä vähäriskisenä tehoaineena kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan luettuna yhdessä sen 22 artiklan 1 kohdan kanssa,
         sekä katsoo seuraavaa:
         
                     (1)
                  
                  
                     BROS Sp. z o.o. Sp.k. toimitti 28 päivänä joulukuuta 2015 Puolalle asetuksen (EY) N:o 1107/2009 7 artiklan 1 kohdan mukaisesti hakemuksen tehoaineen ferripyrofosfaatti hyväksymiseksi.
                  
               
                     (2)
                  
                  
                     Kyseisen asetuksen 9 artiklan 3 kohdan mukaisesti Puola ilmoitti esittelevänä jäsenvaltiona 24 päivänä kesäkuuta 2016 hakijalle, muille jäsenvaltioille, komissiolle ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, että hakemus voidaan ottaa käsiteltäväksi.
                  
               
                     (3)
                  
                  
                     Esittelevä jäsenvaltio toimitti 21 päivänä elokuuta 2018 arviointikertomuksen luonnoksen komissiolle ja kopion siitä elintarviketurvallisuusviranomaiselle. Siinä arvioitiin, voidaanko kyseisen tehoaineen olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit.
                  
               
                     (4)
                  
                  
                     Elintarviketurvallisuusviranomainen noudatti asetuksen (EY) N:o 1107/2009 12 artiklan 1 kohdan säännöksiä. Se pyysi asetuksen (EY) N:o 1107/2009 12 artiklan 3 kohdan mukaisesti hakijaa toimittamaan lisätietoja jäsenvaltioille, komissiolle ja elintarviketurvallisuusviranomaiselle. Esittelevän jäsenvaltion näistä lisätiedoista tekemä arviointi toimitettiin elintarviketurvallisuusviranomaiselle päivitetyn arviointikertomuksen luonnoksena 9 päivänä elokuuta 2019.
                  
               
                     (5)
                  
                  
                     Elintarviketurvallisuusviranomainen ilmoitti 17 päivänä joulukuuta 2019 hakijalle, jäsenvaltioille ja komissiolle päätelmänsä (2) siitä, voidaanko tehoaineen ferripyrofosfaatti olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Elintarviketurvallisuusviranomainen asetti päätelmänsä julkisesti saataville.
                  
               
                     (6)
                  
                  
                     Komissio esitti 23 ja 24 päivänä maaliskuuta 2020 pysyvälle kasvi-, eläin-, elintarvike- ja rehukomitealle ferripyrofosfaattia koskevan tarkastelukertomuksen ja 19 päivänä toukokuuta 2020 asetusluonnoksen ferripyrofosfaatin hyväksymisestä.
                  
               
                     (7)
                  
                  
                     Hakijalle annettiin mahdollisuus esittää huomautuksensa tarkastelukertomuksesta.
                  
               
                     (8)
                  
                  
                     Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden kyseistä tehoainetta sisältävän kasvinsuojeluaineen yhden tai useamman edustavan käyttötarkoituksen osalta ja erityisesti tutkittujen ja tarkastelukertomuksessa lueteltujen käyttötarkoitusten osalta.
                  
               
                     (9)
                  
                  
                     Lisäksi komissio katsoo, että ferripyrofosfaatti on asetuksen (EY) N:o 1107/2009 22 artiklan mukaisesti vähäriskisenä pidettävä tehoaine. Ferripyrofosfaatti ei ole huolta aiheuttava aine, ja se täyttää asetuksen (EY) N:o 1107/2009 liitteessä II olevassa 5 kohdassa vahvistetut edellytykset, myös 5.1.2 kohdan toisessa alakohdassa mainitut. Vaikka ferripyrofosfaattia pidetään hitaasti hajoavana, se hajoaa lopulta ihmisen ruokavalioon luonnollisiin osatekijöihin kuuluviksi ioneiksi, jotka ovat ympäristössä kaikkialla läsnä ja välttämättömiä eläinten ja kasvien toiminnan kannalta. Asetuksen (EY) N:o 1107/2009 mukaisesti hyväksytyistä käyttötarkoituksista ihmisille, eläimille ja ympäristölle aiheutuvan lisäaltistuksen oletetaan näin ollen olevan äärimmäisen vähäinen verrattuna oletettuun altistukseen luonnollisissa olosuhteissa.
                  
               
                     (10)
                  
                  
                     Näin ollen on aiheellista hyväksyä ferripyrofosfaatti vähäriskisenä tehoaineena.
                  
               
                     (11)
                  
                  
                     Asetuksen (EY) N:o 1107/2009 13 artiklan 4 kohdan mukaisesti komission täytäntöönpanoasetusta (EU) N:o 540/2011 (3) olisi sen vuoksi muutettava.
                  
               
                     (12)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Tehoaineen hyväksyminen
            Hyväksytään liitteessä I esitetty tehoaine ferripyrofosfaatti kyseisessä liitteessä vahvistetuin edellytyksin.
         
         
            2 artikla
            Täytäntöönpanoasetuksen (EU) N:o 540/2011 muuttaminen
            Muutetaan täytäntöönpanoasetus (EU) N:o 540/2011 tämän asetuksen liitteen II mukaisesti.
         
         
            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä heinäkuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 309, 24.11.2009, s. 1.
         
            (2)  EFSA (Euroopan elintarviketurvallisuusviranomainen), 2020. Conclusion on the peer review of the pesticide risk assessment of the active substance ferric pyrophosphate. EFSA Journal 2020;18(1):5986, 25 s. doi: 10.2903/j.efsa.2020.5986.
         
            (3)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).
      
      
         
            LIITE I
            
                        
                           Nimi, tunnistenumero
                        
                     
                     
                        
                           IUPAC-nimi
                        
                     
                     
                        
                           Puhtaus
                            (1)
                        
                     
                     
                        
                           Hyväksymispäivä
                        
                     
                     
                        
                           Hyväksynnän päättymispäivä
                        
                     
                     
                        
                           Erityiset määräykset
                        
                     
                  
                        Ferripyrofosfaatti
                        CAS-nro: 10058-44-3
                        CIPAC-numero: –
                     
                     
                        ferri(3+)difosfaatti
                     
                     
                        ≥ 802 g/kg
                        Seuraavia epäpuhtauksia pidetään niin toksikologisesti kuin ympäristön kannalta huolestuttavina eivätkä ne saa ylittää seuraavia määriä teknisessä materiaalissa:
                        
                                    —
                                 
                                 
                                    Lyijy: 3 mg/kg
                                 
                              
                                    —
                                 
                                 
                                    Elohopea: 0,1 mg/kg
                                 
                              
                                    —
                                 
                                 
                                    Kadmium: 1 mg/kg
                                 
                              
                     
                        3.8.2020
                     
                     
                        3.8.2035
                     
                     
                        Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon ferripyrofosfaattia koskevan tarkastelukertomuksen päätelmät ja erityisesti sen lisäykset I ja II.
                     
                  
               (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.
         
      
      
         
            LIITE II
            Lisätään täytäntöönpanoasetuksen (EU) N:o 540/2011 liitteessä olevaan D osaan kohta seuraavasti:
            
               
                           
                              Numero Nimi,
                           
                        
                        
                           
                              tunnistenumero
                           
                        
                        
                           
                              IUPAC-nimi
                           
                        
                        
                           
                              Puhtaus
                               (1)
                           
                        
                        
                           
                              Hyväksymispäivä
                           
                        
                        
                           
                              Hyväksynnän päättymispäivä
                           
                        
                        
                           
                              Erityiset määräykset
                           
                        
                     
                           ”20
                        
                        
                           Ferripyrofosfaatti
                           CAS-nro: 10058-44-3
                           CIPAC-numero: –
                        
                        
                           ferri(3+)difosfaatti
                        
                        
                           ≥ 802 g/kg
                           Seuraavia epäpuhtauksia pidetään niin toksikologisesti kuin ympäristön kannalta huolestuttavina eivätkä ne saa ylittää seuraavia määriä teknisessä materiaalissa:
                           
                                       —
                                    
                                    
                                       – Lyijy: 3 mg/kg
                                    
                                 
                                       —
                                    
                                    
                                       – Elohopea: 0,1 mg/kg
                                    
                                 
                                       —
                                    
                                    
                                       – Kadmium: 1 mg/kg
                                    
                                 
                        
                           3.8.2020
                        
                        
                           3.8.2035
                        
                        
                           Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon ferripyrofosfaattia koskevan tarkastelukertomuksen päätelmät ja erityisesti sen lisäykset I ja II.”
                        
                     
            
               (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.